stanford-oval/wikipedia huggingface dataset:
Freedb

| freedb |
| --- | --- |
Verkkosivusto:  www.freedb.org
Omistaja:  MAGIX
Nykyinen tila:  suljettu 2020
Freedb  eli avoin ja ilmainen tietokanta CD-levyistä. Se tunnisti levyn ja osasi näyttää tietokannasta käyttäjien tallentamia tietoja levyn nimestä, esittäjästä ja kappaleista.
Palvelussa tallennetut tiedot ovat GPL-lisenssillä kaikkien käytettävissä. Tekijänoikeudet säilyvät alkuperäisten tekijöiden hallussa.
Freedb kehitettiin ilmaiseksi vaihtoehdoksi CDDB:lle.
Saksalainen Magix osti Freedb:n vuonna 2006.
Kuitenkin toinen vastaava projekti MusicBrainz osoittautui suositummaksi.
Magix sulki Freedb:n vuonna 2020.
Tietokanta on otettu talteen ja palvelu löytyy nykyään gnudb.org-sivustolta. Freedb:n etuna on yhteensopivuus CDDB1-protokollaa tukevien soitinten kanssa.
Aiheesta muualla

Viralliset kotisivut
Fernando Villavicencio

| Fernando Villavicencio |
| --- | --- |
 Villavicencio vuonna 2022.
Henkilötiedot
Syntynyt: 11. lokakuuta 1963 Alausí, Chimborazo, Ecuador
Kuollut: 9. elokuuta 2023 (59 vuotta) Quito, Ecuador
Ammatti:  toimittaja, poliitikko
Aiheesta muualla
fernandovillavicencio.org
Fernando Villavicencio (11. lokakuuta 1963 Alausí, Chimborazo – 9. elokuuta 2023 Quito) oli ecuadorilainen poliitikko, joka murhattiin 9. elokuuta 2023 hänen ollessaan ehdokkaana presidentinvaaleissa. Villavicencio oli ammatiltaan toimittaja ja tunnettu korruption vastustajana. Rafael Correan valtakaudella hän sai 18 kuukauden vankilatuomion arvosteltuaan presidenttiä, mutta hän pakeni maaseudulle ja sai myöhemmin turvapaikan Perusta. Sittemmin hänestä tuli Ecuadorin parlamentin jäsen. Ennen salamurhaa Villavicencio oli gallupeissa toisella sijalla 13 % kannatuksella, kun kärjessä oli Luisa González 26 %:lla.
Murha

Villavicencio ammuttiin, kun hän oli poistumassa vaalitapaamisesta Ecuadorin pääkaupungissa Quitossa illalla 9. elokuuta 2023. Hänen lisäkseen kahdeksan ihmistä haavoittui, joista kaksi oli poliiseja. Yksi hyökkääjistä kuoli turvallisuuspalvelun luoteihin. Paikalta löydettiin myös pommi, jonka poliisi räjäytti kontrolloidusti. Villavicencio oli aiemmin kertonut saamistaan uhkauksista, joiden taustalla oli huumekauppaan liittyvä rikollisjärjestö.
Aiheesta muualla

Kuvia tai muita tiedostoja aiheesta Fernando Villavicencio Wikimedia Commonsissa
Freeda Foreman

| Freeda Foreman> Henkilötiedot |
| --- | --- |
Syntynyt: 16. lokakuuta 1976 Houston, Texas
Kuollut: 9. maaliskuuta 2019 (42 vuotta)
Kansalaisuus:   Yhdysvallat
Nyrkkeilijä
Lempinimi:  Big
Painoluokka:  Keskisarja
Kätisyys:  oikeakätinen
Ammattilaistilastot
Ottelut:  6
Voitot:  5
– tyrmäysvoitot:  3
Tappiot:  1
Ei tuomiota/ mitätöity:  0
Freeda George Foreman (16. lokakuuta 1976 Houston, Texas – 9. maaliskuuta 2019) oli yhdysvaltalainen nyrkkeilijä. Hän on nyrkkeilyn raskaansarjan maailmanmestarin George Foremanin tytär.
Kun Muhammad Alin tytär Laila Ali ja Joe Frazierin tytär Jackie Frazier-Lyde olivat aloittaneet nyrkkeilyuransa, päätti Freeda kerätä isot rahat nyrkkeilystä hyödyntäen isänsä sukunimeä. Hän aloitti uransa vuonna 2000, ja debyyttiottelussaan hän kohtasi myös debyyttiään tekevän Laquanda Landersin. Ottelu päättyi Foremanin voittoon toisessa erässä. Lyhyeksi jääneellä urallaan hän otteli kuusi ottelua voittaen niistä viisi ja häviten yhden.
Uransa jälkeen Foreman promotoi amatööri- ja ammattilaisotteluita, joilla kerättiin rahaa tyypin 2 diabeteksen hoitokeinojen etsimiseen.
Aiheesta muualla

BoxRec: Freeda George Foreman
Fresh Strawberries

| ”Fresh Strawberries” Franz Ferdinand |
| --- | --- | --- |

Singlen tiedot
 Albumilta: Right Thoughts, Right Words, Right Action
 Julkaistu: 4. huhtikuuta 2014
 Tuottaja(t): Alex Kapranos
 Tyylilaji: indie rock, kamaripop, power pop
 Kesto: 03.17
 Levy-yhtiö: Domino
Franz Ferdinandin muut singlet
| ”Bullet” 2014 | ”Fresh Strawberries” 2014 | ”Stand on the Horizon” 2014 |
Fresh Strawberries on skotlantilaisen indie rock-yhtye Franz Ferdinandin kappale, joka julkaistiin viidentenä singlenä yhtyeen neljänneltä albumilta Right Thoughts, Right Words, Right Action 4. huhtikuuta 2014. Singlen B-puolena on kitaristi Nick McCarthyn laulama saksankielinen kappale ”Erdbeer Mund”.
Kappaleen musiikkivideon on ohjannut Margarita Louca ja se julkaistiin videopalvelu YouTubessa 12. maaliskuuta 2014.
Kappaleet > A-puoli

Fresh Strawberries – 3.17
Kappaleet > B-puoli

Erdbeer Mund – 2.25
José Antonio Griñán Martínez

| José Antonio Griñán Martínez |
| --- | --- |

Andalusian aluejohtaja
 22. huhtikuuta 2009 – 7. syyskuuta 2013  
Edeltäjä:  Gaspar Zarrías
Seuraaja:  Susana Díaz
Puheenjohtaja (PSOE)
 5. helmikuuta 2012 – 27. heinäkuuta 2014  
Työ- ja sosiaaliministeri
 14. heinäkuuta 1993 – 5. maaliskuuta 1996  
Terveys- ja kulutusministeri
 14. tammikuuta  1992 – 14. heinäkuuta 1993  
Henkilötiedot
Syntynyt: 7. kesäkuuta 1946 (ikä 78) Madrid, Espanja
Tiedot
Puolue:  Espanjan sosialistinen työväenpuolue (PSOE)
Tutkinnot:  Sevillan yliopisto
José Antonio Griñán Martínez (s. 7. kesäkuuta 1946 Madrid) on espanjalainen sosialistisen työväenpuolueen poliitikko.
Hän toimi Andalusian aluehallinnon johtajana vuosina 2009–2013 ja Espanjan sosialistisen työväenpuolueen puheenjohtajana vuosina 2012–2014. Hän on ollut kahdesti ministerinä. Koulutukseltaan Griñán on lakitieteen lisensiaatti.
Freeciv

| Freeciv |
| --- | --- |

Kehittäjä:  Freeciv kehittäjät
Julkaisija:  Freeciv projekti
Jakelija:  SourceForge, PortableApps.com, openSUSE, Ubuntu ja Google Play
Ohjelmoija:  Unknown
Pelimoottori:  Simple DirectMedia Layer, GTK ja Qt
Julkaistu:  5. tammikuuta 1996 (1.0)
Lajityyppi:  Vuoropohjainen strategiapeli
Pelimuoto:  yksinpeli, moninpeli
Alusta:  alustariippumaton
Lisenssi:  GPLv2
Jakelumuoto:  Tiedostolataus www.freeciv.org
Lisää peliartikkeleitaVideopelien teemasivulla
Infobox OK    : 
Freeciv on vuoropohjainen strategiapeli. Se on kehitetty alustariippumattomaksi ja on saatavilla henkilökohtaisten tietokoneiden lisäksi lukuisille muillekin laitteille. Freeciv on ilmainen ja avoin vastine Sid Meierin kehittämälle Civilization-pelisarjalle. Freecivä kehitetään avoimen lähdekoodin projektina ja sitä levitetään GNU GPL -lisenssillä. Peli muistuttaa ulkoasultaan Sid Meiersin sarjasta lähinnä Civilization 2:a
Erilaisten sotilasyksiköiden lisäsi pelissä on uudisraivaaja ja työläisyksiköt. Uudisraivaajat yksiköillä voidaan perustaa uusia kaupunkeja ja työläisillä rakentaa infrastruktuuria kuten teitä. Pelin alussa pelaajalla on yksi uudisraivaaja ja yksi työläisyksikkö. Useimmat yksiköt vaativat erillisen teknologian tutkimisen ennen kuin niitä voi rakentaa, tai päivittää samankaltaisista yksiköistä.
Avoimen lähdekoodin ansiosta pelistä on useita muunnoksia. Peliä voi esim. pelata selainpohjaisesti moninpelinä sähköpostimuistutuksin tai longturn-pelinä, jossa kaikki pelaajat tekevät yhden siirron vuorokaudessa. Longturn pelissä sääntöjä on muokattu nopeuttamaan peliä, mutta silti yksi peli voi kestää 3-4 kuukautta.
Aiheesta muualla

Kuvia tai muita tiedostoja aiheesta Freeciv Wikimedia Commonsissa
Freeciv-kotisivu
Freeciv Fan-Site (Arkistoitu – Internet Archive)
Freeciv-web
(Arkistoitu – Internet Archive)
Freedesktop.org

Projektin logo
freedesktop.org on projekti, jonka tavoitteena on vapaiden ohjelmistojen työpöytäympäristöjen kehittäminen ja standardointi. 
Projektin aloitti GNOMEa Red Hatilla kehittänyt Havoc Pennington maaliskuussa 2000.
Freedesktop.org on löyhästi organisoitunut. Se ei itsessään kehitä ohjelmistoja, vaan tarjoaa niille palvelintilaa ja tietojärjestelmäpalveluita. Osa projekteista on jossain vaiheessa lähtenyt, tai siirretty freedesktop.orgin palvelimille.
Alkuperäinen nimi oli X Desktop Group, josta tulee eräissä standardeissa ja tekniikoissa käytettävä XDG-lyhenne (nykyisin virallisesti Cross-Desktop Group).
Freedesktop.orgin projekteja

X Window Systemin grafiikkalaajennus Render Extension, RandR (X Resize, Rotate and Refresh Rate extension), anti-aliasoitujen fonttien piirto Xft, Fontconfig, Cairo kaksiulotteisen vektorigrafiikan piirtoon, Direct Rendering Infrastructure ja Mesa 3D -OpenGL-kirjasto kolmiulotteiseen grafiikkaan, vaAPI (Video Acceleration API), Xlibin korvaava XCB-kirjasto.
Wayland-protokolla, ml. pixman, Cairo -kirjastot
D-Bus-projekti
PDF-tiedostojen käsittelyohjelma Poppler
GStreamer, PulseAudio, PipeWire, videon ja äänen käsittelyyn
FreeType, Fontconfig, Xft, kirjaintyyppien käsittelyyn
NetworkManager, ModemManager verkkoyhteyksien asetuksia varten
GeoClue, palvelu paikannukseen esim. WLANin, GPS:n tai IP-osoitteen avulla
PolicyKit is a toolkit allowing unprivileged applications to configure and access privileged services and interfaces.
realmd, DBUS-palvelu, joka sallii autentikoinnin domainin tai esimerkiksi Active Directoryn avulla
upower, kannettavien virranhallintaan, kuten akun tai latauksen tilan näyttämiseen
LibreOffice, jota kehittää  The Document Foundation käyttää freedesktop.orgin palveluista esim. lähdekoodin säilyttämiseen ja postituslistojen ylläpitoon.
Jouko Pohjanpalo

Jouko Pohjanpalo vasemmalla
Jouko Jalo Pohjanpalo (18. joulukuuta 1908 Kokkola – 3. huhtikuuta 1992 Helsinki) oli suomalainen radiotekniikan tutkija.
Henkilöhistoria

Jouko Pohjanpalon vanhemmat olivat tehtailija Juhani Pohjanpalo ja Hilma Amanda Pahikkala ja puoliso vuodesta 1935 Meri Tuulikki Pohjanheimo. Insinööri Ernst Pohjanpalo oli hänen veljensä. Jouko Pohjanpalo tuli ylioppilaaksi 1926 ja valmistui diplomi-insinööriksi Teknillisestä korkeakoulusta sähkötekniikan opintosuunnalta 1932. Tekniikan tohtoriksi Pohjanpalo väitteli 1941, hänen työnsä oli ensimmäinen suomalainen sähkötekniikan alan väitöskirja. Pohjanpalo  oli Yleisradion suunnitteluinsinööri 1935–1945, Valtion sähköpajan mikroaalto-osaston johtaja 1945–1948 ja Valtion teknillisen tutkimuslaitoksen palveluksessa vuodesta 1948, ensin vuoteen 1953 sähkölaboratorion radio-osaston johtajana ja sitten radioteknisen laboratorion johtajanana professorin arvolla vuoteen 1972. Pohjanpalo opetti muun työnsä työnsä ohella Sotakorkeakoulussa ja Teknillisessä korkeakoulussa. Hänen aloitteestaan 1954 perustettu Radioinsinööriseuran televisiokerho vaikutti Tesvision myötä Suomen ensimmäisen televisokanavan rakentamiseen ja televisolähetysten aloittamiseen.
Sota-aikana Pohjanpalo palveli Päämajan viestiosasto I:n radiotoimistossa ja viestiosasto III:n viesti- ja radio-toimistoissa, toimien viimeksi mainittujen päällikkönä. Hän keksi, että jatkosodan aikana radiossa venäläisten radiomiinojen taajuudella taukoamatta soitetulla Säkkijärven polkalla voitiin häiritä miinojen laukaisemista. Sotilasarvoltaan Pohjanpalo oli insinöörieverstiluutnantti.
Julkaisuja

Eräs menetelmä moduloitujen lähettimien hyötysuhteen parantamiseksi, 1941, väitöskirja
Uudet radiopurjehdusmenetelmät, 1946, Jouko Pohjanpalo, Uno Burmeister, Kalevi Ahti
Tutka toisessa maailmansodassa, 1950, V.E. Saura, tarkastanut J. Pohjanpalo, korjannut T.J. Kivilahti
Aaltojen eteneminen tarkasteltuna radiolinkkien suunnittelun kannalta, 1961
Kirjallisuutta

Alkio, S. I.: ”Professori Jouko Pohjanpalo”, Teknillinen aikakauslehti, 12/1966 (56. vsk.), s. 45–49
”Elämäntyö radiotekniikan parissa: professori Jouko Pohjanpalo”, Reservin upseeri 1967, s. 275–278
Järvenpää, Eeva: Teekkarit tekivät television historiaa: Ensimmäinen julkinen televisiolähetys tehtiin 1955 Albertinkadulla. Helsingin Sanomat 28.12.2008, s. A 13.
Wirilander, Hannele: ”Pohjanpalo, Jouko (1908–1992)”, Suomen kansallisbiografia, osa 7, s. 753–755.  Helsinki:  Suomalaisen Kirjallisuuden Seura, 2006.  ISBN 951-746-448-7.  / Teoksen verkkoversio.
Aiheesta muualla

Pohjanpalo, Jouko hakuteoksessa Uppslagsverket Finland (2012). (ruotsiksi)
Fædrelandsvennen

| Fædrelandsvennen |
| --- | --- |

Lyhenne:  Fevennen
Lehtityyppi:  sanomalehti
Kustantaja:  Fædrelandsvennen AS
Levikki:  41 326 (2007)
Perustettu:  1875
Päätoimittaja:  Eivind Ljøstad
Sitoutuneisuus:  sitoutumaton
Kotikunta:  Kristiansand
Kotimaa:  Norja
Sivukoko:  tabloid
Ilmestymistiheys:  ma, ti, ke, to, pe, la
Kieli:  norja
Aiheesta muualla
Kotisivu
| Fædrelandsvennen AS |
| --- | --- |
Yritysmuoto:  Aksjeselskap (osakeyhtiö)
Toimitusjohtaja:  Harald Jackobsen
Puheenjohtaja:  Didrik Munch
Kotipaikka:  Kristiansand
Toimiala:  media
Tuotteet:  sanomalehti, kaupalliset televisio- ja radio-ohjelmat
Liikevaihto:  447,9 milj. NOK (2007)
Liikevoitto:  37,4 milj. NOK (2007)
Tilikauden tulos:  20,1 milj. NOK (2007)
Henkilöstö:  342 (264 htv.)
Emoyhtiö:  Media Norge ASA
Tytäryhtiöt:  Fædrelandsvennen Distribusjon AS (100%), Radio Sør AS (100%), AS Media (100%), TV Sør AS (100%), Søgne og Songdalen Budstikke AS (57,6%), Sør Distribusjon AS (67%), Radio Søgne AS (56,05%), Radio Lindesnes AS (67,6%)
Infobox OKVirheellinen NIMI-arvo: 
Yrityksen toimisto Kristiansandissa.
Fædrelandsvennen (tunnetaan paikallisesti myös lempinimellä Fevennen) on Kristiansandissa Norjassa ilmestyvä alueensa tärkein sanomalehti ja sitä julkaisevan mediayhtiö Fædrelandsvennen AS:n lippulaiva.
Lehden lisäksi mediatalo Fædrelandsvennen toimittaa fvn.no-verkkolehteä ja sillä on oma alueellinen TV-kanava TV Sør. Syksyllä 2007 lehdellä arvioitiin olevan 114 000 päivittäistä lukijaa, verkkolehdellä oli 61 000 uniikkia käyttäjää ja TV Sør -lähetyksiä seurasi päivittäin noin 17 000 katsojaa.
Lehden levikki laski vuonna 2007 1 316 kappaletta edellisvuodesta. Vuonna 2007 sillä oli 38 612 tilaajaa keskimääräisen irtonumeromyynnin ollessa 2 714 kappaletta.
Yhtiökokous päätti 15. helmikuuta 2007 liittyä vasta perustettavaan FV AS -yhtiöön, jonka koko omistajaksi tuli uusi Media Norge ASA -yhtiö. Media Norgen omistajina ovat puolestaan useat norjalaiset lehdet, perustajajäseninään Aftenposten, Stavanger Aftenblad, Bergens Tidende ja Fædrelandsvennen.
Johtajuuden Matrix

Matrix elokuvassa The Transformers: The Movie.
Johtajuuden Matrix (engl. Matrix of Leadership) on kuvitteellinen talismaani Transformers-universumissa. Bob Budianskyn luoma esine esiintyi ensimmäisen kerran vuonna 1985 The Transformers -sarjakuvalehden numerossa 5. Primuksen on sanottu antaneen voimaansa siihen, jotta transformereiden johtajat käyttäisivät sitä pahaa vastaan. Nykyään sitä kantavat vain Autobottien johtajat.
The Transformers > The Transformers: The Movie

Matrix nähtiin animaatioversiossa ensimmäistä kertaa elokuvassa The Transformers: The Movie, jossa Optimus Prime jättää sen Ultra Magnusille. Magnus kuitenkin menettää sen Galvatronille. Kun Hot Rod taisteli epätoivoista taistelua vahvaa Galvatronia vastaan Unicronin sisällä, hän tarttui Galvatronin kaulassa olevaan Matrixiin. Matrix antoi Hot Rodille lisää kokoa, uusitun ulkonäön, uuden muuntautumismuodon, voimat ja viisautta. Rodimus Prime oli syntynyt. Rodimus tarttui Galvatroniin ja heitti tämän ulos Unicronin sisältä. Tämän jälkeen Rodimus avasi Matrixin "heidän pimeimpänä hetkenään" päästäen tämän voimat valloilleen. Matrixin tuhovoima aiheutti Unicronin sisällä valtavan räjähdysaallon.
Rodimus keräsi elossa olevat Autobotit yhteen ja ohjasi heidät ulos Unicronin sisältä juuri ennen räjähdystä, jossa Unicron tuhoutui palasiksi. Rodimus johti Autobotit takaisin Cybertronille ja totesi, että oli koittanut uusi rauhan ja onnellisuuden aika.
The Transformers > Animaatiosarja

The Transformersin 3. kauden päätösjaksossa "The Return of Optimus Prime", Optimus onnistuu sieppaamaan Matrixin Rodimus Primen rinnasta ja käytti sitä tuhoamaan viruksen, jonka vaikutuksesta elolliset olennot alkoivat käyttäytyä aggressiivisesti. Samalla Matrixin valo kuitenkin sammui ja sen voima tarvitsi synnyttää uudelleen johtajuudella.
4. kauden kolmiosaisessa jaksossa "The Rebirth" Optimus ottaa yhteyden mentoriinsa, Alpha Trioniin megatietokone Vector Sigman kautta käyttäen Sigman aktivointiin Matrixia.
The Transformers > Sarjakuva

Sarjakuvassa transformerijumala Primus käski Autobotteja etsimään Matrixin, jotta nämä voisivat käyttää sitä Unicronia vastaan. Juuri kun Autobotit löysivät Matrixin, Decepticonkomentaja Thunderwing varasti Matrixin ja korruptoitui. Unicronin tuhottua Thunderwing, Optimus sieppasi Matrixin ja tuhosi sillä Unicronin.
Unicron-trilogia

Unicron-trilogiassa Matrix nähtiin ensi kerran Transformers: Armadan jaksossa "Crisis", jossa Optimus näytti sen Hot Shotille ennen kuin lähti Jetfiren kanssa estämään Megatronia tuhoamasta Maata Hydra-tykillä. Kun Optimus kuoli, vaurioitettuaan Hydra-tykkiä pahasti, Johtajuuden Matrix ja Optimuksen Mini-Con kumppani, Sparkplug, olivat ainoat mitkä selvisivät. Myöhemmin Perceptor ja Sparkplug käyttivät sitä Optimuksen elvyttämiseen.
Transformers: Cybertronissa Optimus käytti sitä yhdessä Vector Primen miekan, Rhislingin, kanssa avaruusporttien avaamiseksi.
Elokuvasarja > Transformers: Kaatuneiden kosto

Elokuvassa Transformers: Kaatuneiden kosto Johtajuuden Matrix oli eräänlainen avain, jonka sisältämä voima oli erilaista kuin mikään muu. Sitä käytettiin alun perin vain auringonkorjuukoneiden aktivoimiseen. Kun Prime nimeltä Fallen yritti käyttää sitä aktivoimaan Maan auringonkorjuukoneen, muut Primet veivät sen häneltä ja uhrasivat omat robottikehonsa luodakseen Primejen Haudan, jossa Matrix pysyi piilossa 19 000 vuotta. Sam päätti etsiä sen voidakseen käyttää sitä Optimus Primen elvyttämiseen. Jetfiren antamien vihjeiden perusteella se lopulta löytyi. Heti kun Sam kosketti Matrixia se hajosi tomuksi. Sam otti tomun talteen uskoen voivansa siitä huolimatta vielä käyttää sitä. Taistelun aikana Megatron ampui Samia pysäyttäen hänen sydämensä. Sam näki unta, jossa Primet kertoivat Samille, että Matrixia ei voi löytää vaan se pitää ansaita. Sam heräsi ja tomu kokoontui takaisin yhteen Matrixiksi. Juuri, kun Sam oli herättänyt Optimuksen, Fallen sieppasi Matrixin ja käynnisti auringonkorjuukoneen. Optimus kuitenkin tuhosi koneen ennen kuin se ehti vahingoittaa Aurinkoa.
Elokuvasarja > Transformers: Kuun pimeä puoli

Elokuvassa Transformers: Kuun pimeä puoli Optimus käytti Matrixia herättääkseen Arkista noudetun Sentinel Primen. Myöhemmin Optimus yritti antaa sen Sentinelille, koska tämä oli Autoboteista vanhin ja viisain. Sentinel kuitenkin kieltäytyi, koska hän oli kokeneempi vain Cybertronilla. Optimus sen sijaan oli Maassa häntäkin kokeneempi.
Aligned-jatkumo > War for Cybertron

Konsolipelissä Transformers: War for Cybertron Matrix nähtiin vain Autobottikampanjassa, kun Cybertronin ytimen oli sammutettava itsensä voidakseen puhdistaa itsensä pimeästä energonista, se antoi Matrixin Optimukselle. Niin kauan kuin Matrix pysyisi ehjänä, ydin pysyisi elossa.
Aligned-jatkumo > Transformers: Prime

Animaatiosarjassa Transformers: Prime "Matrix" on suomennettu "Matriisiksi". Optimus uhrasi sen voiman ensimmäisen kauden päätösjaksossa "Yksi nousee, osa 3" tuhotakseen Unicronin, mutta samalla Optimus menetti kaikki Cybertronin sisällissotaan liittyvät muistonsa luullen yhä olevansa Orion Pax ja Megatronin ystävä. Mutta toisen kauden jaksossa "Orion Pax, osa 3" Jack Darby käytti Vector Sigmalta lataamiaan tietoja palauttaakseen Matriisin voiman ja Optimuksen muistin.
Televisioelokuvan Predacons Rising lopussa Optimus oli yhdistänyt kaikki Ikikipinän kipinät osaksi Matriisia ja omaa kipinäänsä, suojellakseen Ikikipinää Megatronin ruumiiseen asettuneelta Unicronilta. Koska Optimuksen omasta kipinästa oli sen seurauksena tullut myös osa Ikikipinää, Optimus uhrasi sekä itsensä että Matriisin, voidakseen palauttaa Ikikipinän Primukselle, Cybertronin ytimeen.
Aiheesta muualla

Lisätietoa Johtajuuden Matrixista TFWIKI.Netissä, Transformers-aiheisesta wikiassa
Transformers
Ben Procterin tekemä mallinnus Matrixista elokuvassa Transformers: Kaatuneiden kosto.
Gambela

| Gambela ጋምቤላ ሕዝቦች ክልል |
| --- | --- |

 Lippu
 Sijainti
Valtio:   Etiopia
Hallinto:  
 – hallinnollinen keskus:  Gambela
 – kuvernööri:  Omud Ujulu Ibebu
Pinta-ala:  29782,82 km²
Väkiluku (2017):  435 999
Kielet:  nuer
Gambela on yksi Etiopian yhdeksästä etnisin perustein muodostetusta osavaltiosta. Sen pääkaupunki on Gambela. Vuoden 2012 heinäkuun virallisen tilaston mukaan osavaltion pinta-ala on 29 783 neliökilometriä ja asukasluku 0,39 miljoonaa. Väkiluku on arvio, joka perustuu vuonna 2007 tehtyyn väestönlaskentaan.
Futuuri

Futuuri on verbin aikamuoto, jolla ilmaistaan tulevaa aikaa. Futuuria käytetään yleisesti monissa maailman kielissä, muun muassa englannissa ja ruotsissa. Muita aikamuotoja ovat preesensin ja futuurin lisäksi imperfekti, perfekti ja pluskvamperfekti. Yhteen ilmaukseen voi sisältyä kerralla vain yksi aikamuoto.
Muun muassa englannissa ja ruotsissa futuuri on liittomuoto, jonka muodostavat apuverbi (englannissa shall tai will, ruotsissa skall tai kommer att) sekä pääverbin infinitiivi. Monissa kielissä, esimerkiksi ranskan kielessä, futuuri muodostetaan verbiin liitettävien taivutuspäätteiden avulla. Ranskassa sen päätteet ovat eri persoonamuodoissa yksikössä -ai, -as ja -a, monikossa -ons, -ez ja -ont.
Futuuri englannin kielessä

Englannin kielessä ei varsinaisesti ole futuuri-aikamuotoa, mutta tätä nimitystä käytetään usein englannin suomenkielisessä opetuksessa, kuten alla. Varsinaisesti englanninkielessä on ainoastaan futuuri aspekti (future aspect), joka ei määritelmältään vastaa futuuri-aikamuotoa.
Futuuri suomen kielessä

Suomen nykyisessä yleis- ja puhekielessä ei käytännössä esiinny futuuria, vaan sen sijasta käytetään yleensä preesensiä, nykyajan muotoa. Jos futuurista merkitystä on tarpeen erityisesti korostaa, saatetaan käyttää myös tulee tekemään -rakennetta, jonka jotkut ovat tulkinneet ruotsalaisperäiseksi (kommer att göra). Vanhassa kirjasuomessa futuuri kuului tempusjärjestelmään, mistä jäänteenä juhlallisessa kirjakielessä käytetään edelleenkin joskus arkaaista futuurimuotoa, imperfektiivistä nominaalia eli liittopreesensiä on tekevä (joka esiintyi jo kantauralissa), johon joidenkin mielestä liittyy tietty deterministisyyden sekä imperatiivisuuden mielikuva. Ominaisuus ei ole futuurille kovin tyypillinen, sillä siihen liitetään usein ajatus aikomisesta tai arvaamisesta. Toisaalta ranskan kielessä futuuria käytetään usein myös imperatiivia lähenevässä merkityksessä, varsinkin toisessa, mutta esimerkiksi lakiteksteissä kolmannessakin persoonassa. Vanhassa suomen kielessä futuuria ilmaistiin myös nykyään hävinneellä rakenteella pitää/piti tapahtuman, mistä jäänteenä nykykielessä ovat enää sanonnat tuleman pitää, saamansa pitää ja tuleman piti. Mitkään näistä muodoista, imperfektiivistä nominaalia lukuun ottamatta, eivät ole alkuperäistä uralilaista kielikantaa, vaan ne syntyivät kiertoilmauksina vanhan kirjasuomen kaudella, joten niitä ei voida pitää kieliopillisuneina rakenteina.
Kirjallisuutta

Ikola, Osmo: Nykysuomen käsikirja. Espoo: Weilin+Göös, 1991.
Savolainen, Erkki: Finn Lectura -verkkokielioppi, 2001. http://www.finnlectura.fi/verkkosuomi/aloitus.htm (Arkistoitu – Internet Archive)
Hammari, Jukka-Pekka: Suomen verbien finiittisten taivutusmuotojen rakenteellinen luonne predikaatteina modaalis-loogisten ja propositionaalisten seikkojen ilmaisun kannalta (toim. Helena Sulkala ja Leena Nissilä). 63-75. Oulu University Press, 2001. ISSN 0355-3205
Wiik, Kalevi 1976: Suomen tempusten syvä- ja etärakenteista. – Virittäjä 80. 135–162.
Siro, Paavo 1996 (1967): Suomen kielen verbien syntaktinen komponentti. – Lauseopin periaatteita (toim. Pentti Leino). 111–128. Helsingin yliopiston suomen kielen laitos.
Forsman Svensson, Pirkko: Virtuaalinen vanha kirjasuomi. (Luku 32) Web Archive 12.8.2008.  1989/2001. Helsingin yliopisto. Arkistoitu 5.12.2008. Viitattu 7.8.2016.
Aikamuodot
pluskvamperfekti •
preteriti •
aoristi •
imperfekti •
perfekti •
preesens •
futuuri •
futuurin perfekti